Atbilstīgi NOP protokolam ir tūlīt vai vēlākā posmā jāizbeidz sarakstā iekļauto ķimikāliju ražošana un lietošana, un protokolā ir paredzēti noteikumi par to, kā rīkoties ar atkritumiem, kas sastāv no šīm ķimikālijām vai tās satur. Protokolā konvencijas pusēm ir uzdots samazināt dioksīnu, furānu, policiklisko aromātisko ogļūdeņražu (PAO) un heksahlorbenzola (HHB) emisijas un ir noteiktas konkrētas emisijas robežvērtības sadzīves, bīstamo un medicīnisko atkritumu incinerācijai. Galīgais mērķis ir novērst visas attiecīgo NOP vielu noplūdes, emisijas, kā arī zudumus.

NOP ir ķīmiskas vielas, kas ilgi saglabājas vidē, bioakumulējas un var nodarīt būtisku kaitējumu cilvēka veselībai vai videi. Šie piesārņotāji tiek pārnesti pāri valstu robežām tālu no to izcelsmes avotiem, un tie akumulējas pat tādos reģionos, kur nekad nav lietoti vai ražoti. NOP apdraud vidi un cilvēku veselību visā pasaulē, un NOP piesaistītāju piemēri Eiropas Savienībā ir Arktikas, Baltijas jūras un Alpu reģioni. Ir nospriests, ka ir nepieciešama starptautiska rīcība, lai samazinātu un novērstu attiecīgo vielu ražošanu, lietošanu un izplūdi. Vielas, kuras reglamentē starptautiski tiesību instrumenti NOP jomā, ir uzskaitītas 1. tabulā.

Patlaban Stokholmas konvencijas A pielikumā ir uzskaitītas 28 ķimikālijas vai to grupas, uz kurām attiecas ražošanas un lietošanas aizliegums, izņemot gadījumus, kad ir noteikti vispārīgi vai specifiski izņēmumi. Papildus tam Stokholmas konvencijas B pielikumā ir paredzēti stingri ierobežojumi attiecībā uz pesticīda DDT — ko joprojām izmanto daudzās jaunattīstības valstīs — ražošanu un lietošanu. B pielikumā ir iekļauta arī perfluoroktānsulfonskābe (PFOS), tās sāļi un perfluoroktānsulfonilfluorīds (PFOS-F), attiecībā uz kuriem arī ir noteikti izņēmumi un pieļaujamie lietošanas veidi.

Vispārīgie izņēmumi ļauj vielu lietot laboratorijas mēroga pētījumos, izmantot par references standartu, kā arī pieļauj to kā nejaušu mikrokontaminantu ķīmiskajās vielās, maisījumos un izstrādājumos. Izņēmums attiecas arī uz ražojumiem, kas satur NOP un kas ir ražoti vai nonākuši lietošanā pirms attiecīgā pienākuma stāšanās spēkā, ar nosacījumu, ka puses iesniedz Stokholmas konvencijas sekretariātam informāciju par lietojumiem, kā arī valsts plānu šādu ražojumu apsaimniekošanai, kad tie kļuvuši par atkritumiem.

Ir pastāvīgi līdz minimumam jāsamazina C pielikumā uzskaitīto netīši saražoto blakusproduktu (dioksīnu, furānu, polihlorbifenilu (PHB), pentahlorbenzola (PeHB), HHB, polihlornaftalīnu (PHN) (no 2016. gada decembra) un heksahlorbutadiēna (no 2018. gada decembra)) izplūžu apmērs, izvirzot par galējo mērķi pilnīgu izskaušanu, ja tas ir iespējams. Kā paredzēts C pielikumā, pusēm ir jāveicina un saskaņā ar saviem rīcības plāniem jāpieprasa, lai attiecībā uz jauniem avotiem, kas pieder pie Stokholmas konvencijas C pielikuma II un III daļā minētajām galvenajām avotu kategorijām, tiktu izmantoti labākie pieejamie tehniskie paņēmieni.

Turklāt Stokholmas konvencija arī paredz apzināt un droši apsaimniekot krājumus, kas satur NOP vai no tiem sastāv. Atkritumi, kas satur NOP vai no tiem sastāv, vai ir ar tiem piesārņoti, būtu jāapglabā tā, lai NOP saturs tiktu iznīcināts vai neatgriezeniski pārveidots tā, lai tam nebūtu NOP īpašību. Ja iznīcināšana vai neatgriezeniska pārveidošana no vides viedokļa nav labākā izvēle vai ja NOP saturs atkritumos ir mazs, atkritumus var apglabāt citā vidi saudzējošā veidā. Apglabāšanas darbības, kas var novest pie NOP atgūšanas vai atkārtotas izmantošanas, ir skaidri aizliegtas. Attiecībā uz atkritumu sūtījumiem ir jāņem vērā attiecīgie starptautiskie noteikumi, standarti un vadlīnijas, piemēram, 1989. gada Bāzeles Konvencija par kontroli pār kaitīgo atkritumu robežšķērsojošo transportēšanu un to aizvākšanu.

1. tabula. Pārskats par NOP, ko reglamentē starptautiskā līmenī (jaunie NOP, kas iekļauti Stokholmas konvencijā kopš 2009. gada, ir iekrāsoti pelēkā krāsā)

Viela CAS nr. Iekļauta Stokholmas konvencijā Iekļauta ANO EEK Protokolā par NOP Iekļauta ES NOP regulā Apzināti ražoti NOP Aldrīns 309-00-2 A pielikums Jā Jā Hlordāns 57-74-9 A pielikums Jā Jā Hlordekons 143-50-0 A pielikums Jā Jā Dieldrīns 60-57-1 A pielikums Jā Jā Endosulfāns 959-98-8 33213-65-9 115-29-7 A pielikums Nē Jā Endrīns 72-20-8 A pielikums Jā Jā Heptahlors 76-44-8 A pielikums Jā Jā Heksabrombifenils (HBB) 36355-01-8 A pielikums Jā Jā Heksabromciklododekāns (HBCDD) (tostarp tā izomēri) 25637-99-4 3194-55-6 134237-50-6 134237-51-7 134237-52-8 A pielikums Nē Jā Heksabromdifenilēteris un heptabromdifenilēteris 36483-60-0,

68928-80-3

un citi A pielikums Jā Jā Jā Heksahlorbenzols (HHB) 118-74-1 A pielikums Jā Jā Alfa-heksahlorcikloheksāns* 319-84-6 608-73-1 A pielikums Jā: heksahlorcikloheksāni (HCH; CAS nr.: 608-73-1 ), tostarp lindāns (CAS nr.: 58-89-9) Jā (visi izomēri, tostarp lindāna sastāvā esošais gamma-HCH) Bēta-heksahlorcikloheksāns* 319-85-7 A pielikums Lindāns* 58-89-9 A pielikums Mirekss 2385-85-5 A pielikums Jā Jā Pentahlorbenzols 608-93-5 A pielikums Jā Jā Pentahlorfenols (PCP) 87-86-5 un citi A pielikums Nē Jā — pievienots ar 2019. gada pārstrādāto redakciju Polihlorbifenili (PHB) 1336-36-3 un citi A pielikums Jā Jā Tetrabromdifenilēteris un pentabromdifenilēteris 40088-47-9, 32534-81-9

un citi A pielikums Jā Jā Jā Toksafēns 8001-35-2 A pielikums Jā Jā DDT 50-29-3 B pielikums Jā Jā Perfluoroktānsulfonskābe, tās sāļi un perfluoroktānsulfonilfluorīds (PFOS) 1763-23-1, 307-35-7

un citi B pielikums Jā Jā Perfluoroktānskābe (PFOA), tās sāļi un ar PFOA saistīti savienojumi 335-67-1 A pielikums Nē Jā — pievienoti 2020. gada aprīlī SCCP — īsās ķēdes hlorparafīni 85535-84-8 un citi A pielikums Jā Jā HHBD — heksahlorbutadiēns 87-68-3 A pielikums Jā Jā PHN — polihlornaftalīni 70776-03-3 un citi A pielikums Jā Jā Bis-(pentabromfenil)ēteris, pazīstams arī ar nosaukumu dekabromdifenilēteris (c-decaBDE) 1163-19-5 A pielikums Nē Jā — pievienots ar 2019. gada pārstrādāto redakciju Dikofols 115-32-2 A pielikums Nē Jā — pievienots 2020. gada jūnijā Netīši saražoti NOP Polihlorētie dibenzo-p-dioksīni (PHDD) 1746-01-6 C pielikums Jā Jā Polihlorētie dibenzofurāni (PHDF) 1746-01-6 C pielikums Jā Heksahlorbenzols (HHB) 118-74-1 C pielikums Jā Jā Pentahlorbenzols 608-93-5 C pielikums Jā Jā — pievienots ar 2019. gada pārstrādāto redakciju Polihlorbifenili (PHB) 1336-36-3 un citi C pielikums Jā Jā PHN — polihlornaftalīni 70776-03-3 un citi C pielikums Jā Jā — pievienoti ar 2019. gada pārstrādāto redakciju Policikliskie aromātiskie ogļūdeņraži (PAO) 207-08-9 un citi Nē Jā Jā HHBD — heksahlorbutadiēns 87-68-3 C pielikums Jā Jā — pievienots ar 2019. gada pārstrādāto redakciju

* Lindāns, alfa-heksahlorcikloheksāns un bēta-heksahlorcikloheksāns, kā arī hlordekons un heksabrombifenils ir Stokholmas konvencijā nesen iekļauti NOP, taču uz tiem jau iepriekš attiecās NOP protokols un NOP regula.

4.Savienības NOP veltītā īstenošanas plāna (SĪP) mērķis

Stokholmas konvencijā visām pusēm ir uzdots izstrādāt un censties ieviest plānu, kā izpildīt tām Stokholmas konvencijā noteiktos pienākumus. Savienībai noteiktais pienākums ir izpildīts ar NOP regulas 9. pantu. Tāpēc Komisija izstrādāja (2007. gadā) NOP īstenošanas plānu, kas aptver arī tās vielas, uz kurām attiecas NOP protokols . Pēc tam šis plāns tika vairākkārt atjaunināts atbilstoši Stokholmas konvencijas, NOP protokola un ES tiesību aktu izmaiņām.

SĪP vispārējais mērķis ir ne vien izpildīt juridiskās saistības, bet arī izvērtēt veiktās darbības un noteikt stratēģiju un rīcības plānu turpmākiem Savienības pasākumiem saistībā ar NOP, kas iekļauti Stokholmas konvencijā un/vai ANO EEK Protokolā par NOP.

Tāpēc SĪP paredz:

·pārskatīt jau ieviestos Savienības pasākumus, kas ir saistīti ar NOP;

·novērtēt šo pasākumu efektivitāti un pietiekamību Stokholmas konvencijā noteikto pienākumu izpildē;

·apzināt vajadzību pēc turpmākiem Savienības pasākumiem;

·izveidot plānu turpmāko pasākumu īstenošanai;

·saskatīt un nostiprināt saiknes un iespējamās sinerģijas starp NOP pārvaldību un citām vides rīcībpolitikām, kā arī citām politikas jomām; kā arī

·uzlabot izpratni par NOP un to kontroles pasākumiem.

5.Savienības īstenošanas plāna kopsavilkums